Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
USA taastas Iraani vastu
nafta- ja pangandussektorit sihtivad rahvusvahelised sanktsioonid
osana Washingtoni ponnistustest
sundida Iraani loobuma oma pahaloomulisest tegevusest.
Iraan teatas uuest kodumaisest hävitajast
riigi õhujõudude tugevdamiseks
keset pingeid regiooni rivaalide ja USAga.
Vene president kiitis Venemaa armee luure osavust ja unikaalseid võimeid,
mis olevat mänginud suurt rolli
militantide juhtide ja infrastruktuuri hävitamisel Süürias.
USA taastas eile Iraani vastu uued,
nafta- ja pangandussektorit sihtivad rahvusvahelised sanktsioonid.
Washington püüab sundida Iraani
loobuma kahjulikust tegevusest maailmas
ja nõustuma tuumalepingu revideerimisega.
Käik, mille Trump mais välja kuulutas, sunnib rahvusvahelisi firmasid valima,
kas ajada äri USA või Iraaniga.
Selle tagajärjel pöörasid sajad firmad nii Euroopas kui mujal maailmas
Iraanile selja.
Intervjuus CBS-i saatele Face the Nation
rõhutas USA välisminister Pompeo,
et maailm mõistab sanktsioonide vajadust
kauaoodatud muutuste toomiseks
ja et need võtavad Iraanilt rikkuse maailmas terrorit õhutada.
Euroopa firmadel ei lubata ajada äri nii USA kui Iraaniga.
Alates maist, kui president teatas loobumisest ebaõnnestunud lepingust,
on arvukalt Euroopa firmasid Iraanist pagenud.
Sajad on Iraanist lahkunud.
Kogu maailm mõistab, et sanktsioonid on reaalsed, tähtsad
ja annavad iraanlastele võimaluse tuua Iraanis kauaigatsetud muutusi
ning takistavad Iraanil omamast varandust ja raha
terrori õhutamise jätkamiseks maailmas.
President Trumpi sõnul on uus sanktsioonideseeria karmim,
mis seni ajatolla režiimi vastu kehtestatud
ja see nurjas Iraani võime Lähis-Ida vallutada.
Uus sanktsioonidesari on väga tugev, tugevaim, mis seni kehtestatud.
Vaatame, mis Iraanist saab. Eriti hästi neil ei lähe.
Minu ametisseastumisest alates on toimunud suur muutus.
Päev varem tundus, et Iraan vallutab Lähis-Ida.
Asi oli vähemas kui mõnes aastas. Nüüd ei räägi sellest enam keegi.
Vaatame, mis saab. Iraani sanktsioonid on jõustunud.
Need on tugevaimad, mis USA on iial kehtestanud.
Bulgaaria linnas Varnas tervitas Iisraeli peaminister Netanyahu
uusi Iraani-vastaseid sanktsioone, rõhutades,
kui tähtis on ühendada maailm Teherani ohtlike pürgimuste vastu.
Bulgaaria, Serbia, Kreeka ja Rumeenia juhtide kohtumisel
toonitas Netanyahu, et USA sanktsioonid
on juba sundinud Iraani kärpima oma turuinvesteeringuid
Lähis-Ida terrorirühmitustele.
Juba kehtestatud sanktsioonidega
näeme turu vähenemist raha hulgas,
mis läheb Iraani agressiivsele, terroristlikule tegevusele.
Märke on juba näha
ja Iraani agressiooni piiratakse uute sanktsioonidega veelgi.
Loodan, et kõik riigid siin ühinevad nende jõupingutustega.
Netanyahu viitas ka esmakordselt ajakirjanik Khashoggi tapmisele,
mis leidis aset oktoobri algul Saudi Araabia konsulaadis Istanbulis.
Ta nimetas arvatavat atentaati kohutavaks, kuid rõhutas,
et rahvusvaheline üldsus ei tohi kalduda kõrvale tähtsamast -
Saudi Araabia on tähtis faktor
Iraani pahaloomulise tegevuse peatamisel.
Istanbuli konsulaadis toimunu oli kohutav.
Ja sellega tuleb kohaselt tegeleda.
Samas on maailma ja regiooni stabiilsusele oluline,
et Saudi Araabia jääks stabiilseks.
Tuleb leida tee mõlema sihi saavutamiseks.
Arvan, et suurem probleem on Iraan. Peame kindlustama,
et Iraan ei jätkaks oma pahaloomulist tegevust,
mida ta on viimased nädalad Euroopas harrastanud.
Iraani tegevuse suhtes Euroopas kinnitas Netanyahu,
et Iisrael on paljastanud Iraani julgeolekuteenistuste terroriplaane
Prantsusmaal ja Taanis.
See näitavat selgelt, et Teherani õel tegevus ei tunne piire.
Oleme aidanud paljastada kaks terrorirünnakut,
ühe Pariisis ja teise Kopenhagenis,
mille organiseeris Iraani Salateenistus.
Arvan, et Iraani blokeerimine on meie päevakorras esmajärguline
mitte ainult Iisraeli julgeoleku, vaid ka Euroopa ja maailma jaoks.
Iraanis tähistasid tuhanded tänavail
USA Teherani saatkonna vallutamise 29. aastapäeva.
1979. a 4. novembril vallutasid Iraani tudengeist aktivistid
koostöös radikaalsete islamivaimulikega
tormijooksuga USA saatkonna ja võtsid pantvangi 90 ameeriklast.
52 neist hoiti vangis 444 päeva,
mil tudengid nõudsid kukutatud šahhi väljaandmist USAst.
Riigitelevisioonis ulatuslikult kajastatud nädalavahetuse protestidel
tõotas Iraani Revolutsioonikaarti ülem kindralmajor Mohammad Ali Jafari,
et Isalmivabariik paneb USA-le vastu ja võidab selle.
Täna on nende ainus lootus
Iraani vastu suunatud
majandus- ja psühholoogiline sõda.
Kuid Ameerika plaanid
majandussanktsioonide osas
Iraani vastu
võidetakse rahva vastupanuga.
Iraani ülemjuht ütles järgijaile iganädalases õpetuses,
et USA on languses.
Ajatolla Khamenei sõnul ei kesta Washingtoni ponnistused kaua,
kuna USA jõud ja "pehme võimu" poliitika on maha käinud
ja see tähendab järk-järgulist hukku.
Need, kes tahavad USAga kompromisse teha,
koostavad alusetu plaani.
USA on langemas.
Iraan teatas uuest, kodumaal toodatud hävitajast
riigi õhujõudude tugevdamiseks
keset pingeid regiooni rivaalide ja USAga.
Varsti toodetakse neid lennukeid piisavalt palju
ja võetakse Iraani Õhujõudude teenistusse.
Iraani avaldus kõlas vähem kui nädal pärast seda,
kui USA armee teatas edukast katsest Aegise raketitõrjesüsteemiga,
mis jätab Iraani keskmaa-raketid tööta
Anonüümse allika sõnul
annab raketitõrjekompleksi teine edukas katsetus
USA Raketitõrjeagentuurile suurema kindlustunde
pärast tõrjumiseksimusi põhjustanud väidetavaid disainivigu.
Moskvas kiitis Vene president Putin
Vene armee luure osavust ja unikaalseid võimeid,
et toetada Kremli luureagentuuri.
Vene Armeeteatris toimunud ja televiseeritud suletud tseremoonial
tänas Putin sõjaväeluure ohvitsere nende suure rolli eest
militantide juhtide ja infrastruktuuri hävitamisel Süürias.
Putin saluteeris Moskvas agente julgete erioperatsioonide eest,
mis olevate tema sõnul jätnud eeskuju tulevastele põlvedele.
Samas rõhutas ta ka vajadust
aidata Vene luureagentuuril arendada ja parandada oma võimeid.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri